En Liverpool sótti á og fékk síðan horn . Það var alltof einfalt fyrir Van Dijk að stökkva hærra en Williams og Maguire og skora með góðum skalla . Williams var að reyna að vera í Van Dijk og stökk síðan ekki upp , Maguire sá hvað verða vildi og reyndi að koma í boltann en var of langt frá . Þetta er áttunda markið sem United fær á sig úr horni í vetur og það verður að teljast skelfileg tölfræði fyrir vörnina . Annars náði Liverpool ekki að nýta þetta til að ná tökum á leiknum , United hélt áfram að reyna en gekk samt lítið . Um miðjan hálfleik náðu Liverpool skarpari sóknum , unnu horn og fleira og síðan skoraði Firmino en í aðdragandum hafði Van Dijk brotið á De Gea í loftinu og að sjálfsögð dæmdi VAR markið af , enda hafði Van Dijk ekki verið nálægt boltanum , og hefði ekki átt að þurfa VAR . Lindelöf hafði reyndar misst boltann klaufalega eftir brotið og má kallast heppinn enda hefði hann ella fengið alla sökina . Annars fékk De Gea gult fyrir mótmæli enda fór öll United vörnin í dómarann eftir markið , eðlilega . Liverpool spýtti í lófa eftir þetta og sótti enn á og Wijnaldum fékk frábæra stungusendingu og afgreiddi í netið en var rétt rangstæður . Loksins á 41. mínútu kom frábær sókn , boltinn út hægra megin og Wan-Bissaka náði bara alveg fínni fyrirgjöf og allt í einu var það Andreas Pereira sem var fremstur , stakk sér fram en náði ekki almennilegri snertingu , ef það hefði gerst hefði boltinn farið beint inn , flott færi en sorglegt að sjá það ekki nýtt . Pereira kom síðar nokkuð vel upp en í staðinn fyrir að reyna að gefa út á Wan-Bissaka reyndi hann langskot sem Alisson varði auðveldlega , Liverpool kom síðan upp í sókn og Mané var kominn innfyrir og það þurfti fótavinnu eins og De Gea gerir hana besta til að verja , þar hefði Liverpool átt að komast yfir . En United komst inn í klefann aðeins eitt núll undir . Hefði getað verið verra en ekki samt allt alslæmt í fyrri hálfleik . Liverpool kom út úr hálfleiknum miklu betri og Mo Salah átti að koma þeim í tvö núll innan tveggja mínútna þegar fyrirgjöf Mané fór framhjá Shaw og Salah á markteig átti að gera betur en að setja boltann framhjá . Tveimur mínútum síðan átti Henderson þrumuskot í stöng , og átti að gera betur enda var ekki nokkur varnarmaður fyrir framan hann . Liverpool hélt áfram að halda stöðugri sókn og það kom ágætlega á óvart þegar Fred skeiðaði upp allan völlinn og var kominn óáreittur upp að teig , skotið hins vegar framhjá . Síðan átti Anthony Martial að skora . Hann gaf á Andreas utan við teiginn og Andreas vippað frábærlega inn á teiginn þar sem Martial var kominn framhjá öllum varnarmönnum og átti bara Alisson eftir en ákvað að negla boltanum hátt yfir . Skelfilegt skot hjá honum , skelfileg ákvarðanataka . Þar sem United var farið að gera sig aðeins gildandi var aðeins spurning hvernig Liverpool myndi svara , í þetta skiptið var það skyndisókn þar sem Wijnaldum rústaði Maguire en á endanum var Mané ekki alveg nógu beittur uppi við markið . Bæði Martial og Fred reyndu langskot , Alisson varði bæði , en United fékk þó horn eftir skot Fred . Fred var orðinn besti leikmaður United og sá sem var eitthvað að reyna að búa til . Skipting hjá United kom loksins á 74. mínútu , Mata og Greenwood komu inná fyrir Pereira og Williams . Eftir þetta voru United bara hreinlega betra liðið , meira með boltann en náðu þó ekki upp alvöru ógn . Lallana var búinn að koma inná fyrir Lallana og á 82. mínútu styrkti Klopp miðjuna með að setja Origi og Fabinho inná fyrir Mané og Firmino . Síðasta breyting United var hins vegar Dalot fyrir Shaw , þegar sá síðarnefndi var kominn með krampa . United sótti án afláts síðustu mínúturnar og var búið að ná upp mikilli pressu á vörn Liverpool en þar var engar glufur að finna . Liverpool náði upp skyndisókn þar sem De Gea var á undan Salah í boltann og síðan annari þar sem Salah var alveg einn á miðlínu að taka við sendingu frá Alisson , Dan James reyndi sitt allra hraðasta og náði Salah en náði ekki að komast fyrir skotið sem fór undir De Gea og Liverpool innsiglaði sigurinn á síðustu sekúndu . Það er ekki hægt að segja að Liverpool hafi ekki átt sigurinn skilinn , og að 2 - 0 hafi ekki verið sanngjörn úrslit . En það var nú samt svo að þegar United var að sækja á síðustu mínúturnar hefði liðið með smá heppni getað stolið jafntefli . Þegar keppt er við lið sem er 27 stigum á undan í upphafi leiks er varla hægt að biðja um meira á deginum en að hafa staðið í hinum . Liverpool var augljóslega með betri einstaklinga og betra lið en einhvern veginn náðu þeir ekki að eiga leikinn eins og þeir hefðu kannske átt að gera . Of margir United leikmenn léku af sinni venjulegu slöku getu , og má þar nefna Luke Shaw , Victor Lindelöf og Andreas Pereira . Anthony Martial sýndi nákvæmlega það sem við erum farin að búast við af honum , stöku snilli en aðallega meðalmennsku og slaka ákvörðunartöku . Harry Maguire þarf nauðsynlega almennilegan miðvörð við hliðina á sér til að ná að stíga upp , vonir um að hann myndi gera Lindelöf betri eru gagnslausar . De Gea hefur aldrei farið almennilega út í teiginn og ætlar ekki að byrja á því en að halda því fram að það megi ryðja niður markmönnum án þess að fara í boltann bara af því að hann er ekki sá massífasti er firra . En að því góða , Matic var þokkalegur á miðjunni og Fred átti einn sinn besta leik , þó vissulega sé hann ekki maðurinn til að taka skot á markið . Brandon Williams komst sömuleiðis skammlaust frá leiknum . Þessi leikur sagði okkur ekkert nýtt , vandamálin eru enn þau sömu , og eru ekki auðleyst . Marcus Rashford verður frá í 2 - 3 mánuði með tvíbrákaðan hrygg og mun hafa spilað með eitt brot lengi . Hópurinn hefur þvi enn þynnst og að treysta yfirmönnunum til að kaupa , og það sem erfiðara er að kaupa rétt virðist næsta vonlaust ! Á morgun er síðasti möguleikinn á tímabilinu til að stöðva Liverpool í að fara taplaust í gegnum tímabilið , því ef United gerir það ekki , hver á þá að taka það að sér ! Fyrri leikurinn á Old Trafford er eini leikuinn sem Liverpool hefur ekki unnið í deildinni í vetur og við því öll búin að óska þeim og stuðningsmönnum þeirra til hamingju með titilinn , enda um að gera að byrja snemma á því . Ef svo ólíklega vill til að það klúðrist þá verður það bara skemmtilegra hins vegar . Þau sem hafa horft reglulega á Liverpool í vetur segja mér að þetta sé skemmtilegasta og besta lið í heimi í dag og ég verð að taka það trúanlegt svo langt sem það nær . Hitt er óumdeilanlegt að liðið hefur ekki tapað nema þremur leikjum í vetur , gegn City í Samfélagsskildinum , með unnglingaliðinu gegn Aston Villa í deildarbikar og á San Paolo í Napoli í Meistaradeildinni . Liðið hefur staðið af sér smá meiðslahrinu og á morgun verða það bara Naby Keita og James Milner verða fjarri . Fabinho verður í hóp eftir a hafa verið frá síðan í nóvember en ólíklegt hann verði í byrjunarliði . Sama á við um Joel Matip sem er að koma til baka eftir meiðsli . Fréttir um að Martial , Rashford og Greenwood hafi skorað meira en Mané , Salah og Firmino eru skemmtilegar en hafa afskaplega lítið að segja þegar litið er þess að Liverpool hefur skorað 14 mörkum fleira en United í deildinni og fengið á sig níu færri . Það er það sem máli skiptir . En á morgun verður ekki spurt um deildarformið , eða hvað einstakir leikmenn hafa skorað , á morgun er þetta bara Liverpool – Manchester United og oftar en ekki fer deildarformið út um gluggann . Ef það er eitthvað sem Ole Gunnar Solskjær hefur gert vel sem stjóri þá er það að hafa gott tak á bestu liðunum . Til að það endurtaki sig á morgun þarf allt að ganga upp . Meiðsli Scott McTominay hafa veikt miðjuna verulega og stóra spurningamerkið er hvort að Marcus Rashford verði með . Ef svo er þá á United alla möguleika til að gera Liverpool gramt í geði , enda hefur Jürgen Klopp oftar en ekki haft sérstakar gætur á Rashford og þá opnast aðrir möguleikar Ashley Young er farinn til Inter og fylgja honum góðar óskir hér af síðunni . Hann kom sem kantmaður og skilaði sínu ágætlega sem slíkur . Eins og Antonio Valencia þurfti hann síðan að færa sig aftar á völlinn og sem slíkur var hann prýðilegur bakvörður . Það er ekki hönum að kenna að hann þurfti að leysa af báðar bakvarðarstöður of lengi vegna þess að ýmist voru ekki keyptir nógu góðir menn , eða þeir sem áttu að vera nógu góðir hafa ekki skilað sínu . Þetta verður þvi fyrsti leikur Harry Maguire sem fyrirliða af fullum krafti og ansi langt síðan fyrirliði liðsins var leikmaður sem lék alla leiki . Englendingar leggja meiri áherslu á fyrirliðastöðuna en flestir og fínt að fá þarna leikmann inn semkemur með smá stöðugleika í það . Nú þarf Maguire bara að bæta sig aðeins í leiknum og þá verður þetta flott . Leikurinn á morgun verður ágætis prófsteinn á vörn sem hefur verið of brothætt , og það er vonandi að annað hvort hysji Lindelöf upp um sig buxurnar eða að Axel Tuanzebe fari að standa undir væntingum . Fred og Pereira hafa verið að spila betur undanfarið en flest hafa búist við af þeim , aftur verður fróðlegt að sjá hvernig þeir verða á móti meistaraefnunum . Hvort Matić hefur kraft í að spila aftur þetta fljótt eftir Wolves leikinn er spurning , en hann var skárri í þeim leik en hann var í langan tíma fyrir meiðslin . Síðast en ekki síst nefni ég Brandon Williams sem hlýtur að spila á morgun . Þetta verður erfitt verkefni fyrir ungan dreng en hann hefur kraftinn , skapið og spilamennskuna í þetta og ekki síður United hjartað og mun án efa skilja allt eftir inni á vellinum . Við höfum oft kallað þennan leik „ Baráttuna um Ísland “ . Það á enn við . Þau sem sigra mæta hressari í vinnuna á mánudaginn . Ef það verða okkar menn þá verður það smá sárabót fyrir það sem sýnist óumflýjanlegt . Það þarf að koma að því að þessi leikur skipti meira máli en svo og það mun gerast . Þangað til er þetta einn leikur í einu , og sá leikur er á morgun kl 16:30 United setti í þriðja gír strax í byrjun og var búið að komast vel inn í teig nokkrum sinn en það voru Úlfarnir sem settu boltann í netið á 10. mínútu . Fred átti skelfilega sendingu sem small í Matic og fór inn á Jiminez , Maguire fór í boltann og þaðan barst hann á Pedro Neto sem lagði hann fyrir sig og setti boltann snyrtilega í netið . Til allrar hamingju fyrir United , og Fred , fór boltinn í hendi Jiminez áður en hann fór á Neto og VAR dæmdi markið af . United var síður en svo sannfærandi þó að fyrri helming hálfleiksins væri liðið 67% með boltann , og það var loksins á 28. mí´nutu að það kom almennilegt skot á mark . Þá var það Mata úr teignum , Ruddy hélt ekki boltanum en vörnin var viðbúin og ekkert meira varð úr þessu . Wolves áttu síðan prýðilegt færi eftir horn en skallinn fór í stöngina . United reyndi að hrista aðeins upp í sókninn með að setja Greenwood fremst , Martial út á vinstri og skipta James yfir til hægri og það var sá síðastnefndi sem fékk þokkalegt færi , fín sending Fred innfyrir á hann og skotið ekki svo slæmt en Ruddy varði . Fred átti aðra skemmtilega sendingu inn á teiginn nokkru síðar sem ekkert varð úr en hann var þó að reyna og var einn af betri mönnum liðsins , ef litið er framhjá þessari hræðilegu sendingu hans sem næstum gaf mark . Wolves sóttu nær stanslaust og trekk í trekk var United liðið í nauðvörn . Það var aldrei virkileg hætta við markið þó að það virkaði oft eins og það þyrfti ekki nema herslumuninn hjá Wolves en síðasta færið fékk Andreas Pereira , gott skot í teignum sem Ruddy varði . En United hélt út og loksins vannst sigur á Wolves . United komið í fimmtu umferð og leikur á móti Tranmere eða Watford . Það má þó ekki taka það af Wolves að liðið hefur verið afskaplega gott í vetur , situr nú í sjöunda sæti deildarinnar fyrir ofan lið eins og Spurs , Arsenal og Everton , en þó fyrir neðan lið á borð við Sheffield United og Leicester City , já og Manchester United sem þrátt fyrir allt og allt er í fimmta sæti ! Eins og í fyrri leiknum má búast við að bæði lið geri breytingar og leggi minni áherslu á þennan leik en ella . Harry Maguire má alveg við hvíld eftir óvænta endurkomu á laugardaginn , enda erfiður leikur framundan . Ég væri alveg til í að sjá Williams fá hvíld líka en fyrst að Ashley Young virðist ekki ætla að spila aftur og Luke Shaw er meiddur þá er ekki um það að ræða . Hendum í þetta Martial og Rashford verða á bekknum og ég vonast til að sjá James Garner þar líka ef ekki í byrjunarliðinu við hliðina á Matić og Pereira þá framar . Sigurliðið mætir síðan sigurliðinu úr leik Tranmere og Watford sem fram fer í kvöld , þriðjudag . Hins vegar klikkaði loka sendingin og ekkert varð úr færinu . Næstu tíu mínútur einkenndust af því sama , United miklu meira með boltann en lítið að skapa sér . Andreas Pereira , Fred og Rashford áttu allir skot skömmu eftir markið en Tim Krul átti ekki í miklum vandræðum með þau . Síðari hálfleikur Sá síðari fór rólega af stað en þegar fimm mínútur voru búnar fékk Rashford boltann á miðjunni út við hliðarlínuna og stakk boltanum inn fyrir vörn Norwich í hlaupaleið Brandon Williams sem virtist þó ekki ætla að vera á undan Tim Krul í boltann . 2 - 0 og staðan orðin nokkuð örugg . Reyndar fengu gestirnir aukaspyrnu fyrir framan vítateig og örstuttu síðar vildu þeir fá vítaspyrnu en hvorki Taylor né VAR voru á því . Gestirnir reyndu hvað þeir gátu undir lokin og áttu nokkur skot og hálffæri en allt kom fyrir ekki . Liðið spilað boltanum vel á milli sín , skapaði mörg færi og hefði auðveldlega getað skorað 2 - 3 í viðbót ( * hóst * Williams * hóst * ) . Mikilvægt einnig að halda hreinu en vörnin leit vel út í dag . Fyrir utan skotið frá Cantwell áttu gestirnir ekki teljandi færi og sköpuðu enga raunverulega hættu við mark United . Vonandi tekst okkur að halda því áfram ! Í millitíðinni verður leikin síðari viðureignin gegn Úlfunum í FA bikarnum . Glory glory !